b'\n_START_ARTICLE_\nLea Fatur\n_START_SECTION_\n\xc5\xbdivljenje\n_START_PARAGRAPH_\nLea Fatur je obiskovala ljudsko \xc5\xa1olo v doma\xc4\x8dem kraju med letoma 1872 in 1874, kon\xc4\x8dala pa italijansko pri benediktinkah na Reki med 1874 in 1877 letom. Po kon\xc4\x8dani ljudski \xc5\xa1oli se je z bratom preselila v Ljubljano, kjer ustvarjala vse do svoje smrti._NEWLINE_\xc5\xbdivela je v razli\xc4\x8dnih krajih in se tako nau\xc4\x8dila veliko jezikov: nem\xc5\xa1\xc4\x8dino, franco\xc5\xa1\xc4\x8dino, italijan\xc5\xa1\xc4\x8dino, latin\xc5\xa1\xc4\x8dino in hrva\xc5\xa1\xc4\x8dino. Rada je brala in pripovedovala, predvsem so jo zanimale zgodovinske teme. V njenih delih prevladuje domi\xc5\xa1ljijski svet z idealizmom in romantiko._NEWLINE_Spominska plo\xc5\xa1\xc4\x8da je postavljena na njeni rojstni hi\xc5\xa1i v Zagorju.\n_START_SECTION_\nDelo\n_START_PARAGRAPH_\nPisati je za\xc4\x8dela pri \xc5\xa1estnajstih letih (1882). K pisanju sta jo spodbujala pisateljica Zofka Kveder in pisatelj Fran Sale\xc5\xa1ki Fin\xc5\xbegar. Literarna dela je objavljala v revijah in \xc4\x8dasopisih: Slovenski gospodar leta 1885, Doma\xc4\x8di prijatelj v letih 1904 in 1906, Dom in Svet leta 1905, Gospodarski koledar v letih 1925 in 1928, Kme\xc4\x8dka \xc5\xbeena v letih 1938 in 1940._NEWLINE_Delo Junakinja zvestobe je avtorica poimenovala kot "Povest iz tur\xc5\xa1kih \xc4\x8dasov" in je izhajalo v reviji \xc5\xbdenski svet v letih 1927 in 1928. V zbirki \xc4\x8cebelica je leta 1974 iz\xc5\xa1la ljudska pravljica z naslovom P\xc5\xa1enica - najlep\xc5\xa1i cvet, ki je izdana pod naslovom Kristine Brenk._NEWLINE_Pisala je prakti\xc4\x8dno slovstvo (o vzgoji, izobra\xc5\xbeevanju, prehrani, zdravilnih rastlinah in higieni). Njena dela so bila ponatisnjena v ameri\xc5\xa1ko-slovenskem \xc4\x8dasopisju.'